1. līnija (Daugavpils)

1. līnija ir iela Daugavpilī, Jaunbūves apkaimē. 1. līnija sākas krustojumā ar Smilgu ielu, ved ziemeļrietumu virzienā un beidzas savienojumā ar Smilgu ielas turpinājumu pie Gubiščes ezera.

1. līnija ir īsākā no visām šīs apkārtnes “līnijām”, tās garums ir 152 metri, sarkano līniju platums ir 20 metri. Visā garumā ielai ir grants segums, satiksmes kustība norit abos virzienos vienā joslā. Ielā ir privātmāju apbūve. Sabiedriskais transports pa 1. līniju nekursē.

Iela izveidota 1957. gadā ar savo tagadējo nosaukumu, kas laika gaitā nav mainījies.

Līdz 1936. gadam nosaukums "1. līnija" bija tagadējai Peldu ielai Jaunajos Stropos.

 Ielu savienojumi 
1. līnija ir savienota ar šādām ielām:
 Smilgu iela

 Atsauces 

Kategorija:Ielas Jaunbūvē (Daugavpils)